Erakkokääpä

Erakkokääpä (Antrodia infirma) on harvinainen ja Suomessa uhanalaiseksi (VU) luokiteltu kääpälaji, jota esiintyy koko Suomessa, mutta erityisesti sitä on säilynyt pohjoisen suojelluissa vanhoissa metsissä.

Erakkokäävän isäntäpuu on mänty, hyvin harvoin kuusi. Erakkokääpä on hidas ruskolahottaja ja sen itiöemät löytyvät maapuun alapinnalta. Se on yksivuotinen, ohut ja pienehkö, resupinaattisesti kasvava. Tuoreena juustomaisesti lohkeava, kuivana hauras. Pillipinta on tuoreena valkoinen, vanhoissa pilleissä pihkanruskeita ja punaisia laikkuja, kuivana pillipinta on oljen- tai vihertävänkeltainen. Pillit kulmikkaita ja niitä 3–4 millimetrillä, joukossa muutamia isompia pillejä. Pillipinnalla on myös pisaroiden jättämiä kuoppia ja käävällä viihtyvien hyönteistoukkien syömäjälkiä. Kasvukauden lopulla pillit kasvavat pitkiksi itiöemän reunaan asti, mikä tekee siitä pullean. Kääpä tuoksuu heikosti hedelmältä, maku on hieman kitkerä tai kokonaan mauton.

Katso myös 
 Käävät metsien suojeluarvon indikaattoreina

Lähteet

Aiheesta muualla 
Laji.fi: Erakkokääpä (Antrodia infirma)
Erakkokääpä SYKEn lajiesittelyt. Päivitetty 4.12.2014.

Fomitopsidaceae
Ruskolahosienet